
fost odată un (aran care avea trei fete. 
Murindu-i nevasta, bătrînul s-a gîndit să tocmească o femeie ca 
să-i fie de ajutor în gospodărie. Dar fata cea mică, Mariuşka, a 
zis: 

— Lasă, tată, nu-i nevoie să tocmeşti o femeie, o să am eu 
grijă de gospodărie. 

Bătrînul a incuviinyat şi Mariuska a luat în seama ei grijile 
casei. Era grozav de pricepută şi toate treburile mergeau 
struna. Tatăl o iubea tare mult şi era bucuros ca are o fată atît | 
de cuminte şi de harnică. Si era Mariuşka o mindrete de fată! 
Surorile ei, lacome şi pizmaşe, erau urite, dar se prapadeau 
după găteli şi podoabe. Cît e ziua de mare nu făceau altceva 
decît să-şi dea pe faţă cu sulimanuri şi rumenele, să se 
dichisească in straie noi, fiindcă veşmintele, ciubotelele, 


aframele de-abia cumpărate nu le mai erau pe plac. f 
Mergînd odată la tîrg, tatăl le-a întrebat pe fete: həd 


— Ce sa va cumpar, fetele mele, ce v-ar placea mai mult? 
— Sa ne cumperi cite o naframa cu flori, cusuta cu fir de 
aur, au zis cele doua fete mai mari. 
Mariuşka statea deoparte şi nu spunea nimic. Atunci, 
batrinul a intrebat-o şi pe ea: 

— Dar tie ce să-ţi cumpăr, fetica tatii? 

— Tatuca, mie să-mi cumperi o pană din aripa lui Finist 
Şoimanul. 

Cînd s-a întors acasă, tatăl a adus năframe fetelor celor 
mari, dar pană n-a găsit. 

După o vreme, tatăl s-a dus iarăşi la tîrg. 

— Ia spuneţi, copilele mele, ce daruri să vă aduc? 

— Să ne cumperi ciubotele cu potcoave de argint, au 
răspuns bucuroase fata cea mare şi cea mijlocie. 

Tar Mariuşka l-a rugat ca şi întîia oară: 

— Tatuca, mie să-mi cumperi o pană din aripa lui Finist 
Şoimanul. 

Toată ziua a colindat ţăranul prin tîrg, a cumpărat 
ciubotele, dar pană n-a găsit. 

Tata că s-a întîmplat ca bâtrinul să meargă şi a treia oară la 
tîrg. 

— Sa ne cumperi cite o rochie, i-au zis fata cea mare şi cea 
mijlocie. 

lar Mariuşka l-a rugat din nou: 

— Tatuca, să-mi cumperi o pana din aripa lui Finist 
Şoimanul. 

A umblat bietul om ziua-ntreagă, dar pană tot n-a gasit. 

A pornit spre casă, şi de-abia lăsase în urmă tirgul, cînd i-a 
ieşit in cale un mosnegut. 

— Ziua bună, moşule! A 

— Buna să-ţi fie inima! Incotro ţi-e drumul? 

— Acasă, moşule, la mine-n sat. Da, uite, am un necaz: 
mezina mea m-a rugat să-i cumpăr o pană din aripa lui Finist 
Şoimanul, dar n-am găsit nicăieri. 

— Păi, am eu asemenea pană, da' mi-e scumpă ca lumina 
ochilor. Unui om bun însă i-o dau, treacă de la mine! 

Moşul a scos pana din sîn şi i-a dat-o: era o pană ca toate 
penele. Țăranul a pornit mai departe, zicînd în gîndul lui: 
„Ce-o fi găsit Mariuşka atît de grozav la pana asta?“ 

Ajuns acasă, bătrînul a scos darurile şi le-a întins fetelor. 
Surorile cele mari s-au gătit în straiele cele noi, făcînd haz de 
Mariuşka: 

— Proastă-ai fost, proastă-ai rămas! Pune-ti pana in păr, să 
te vezi cit eşti de frumoasă! 

Mariuşka n-a zis nimic, cătîndu-şi de treabă, iar cînd toţi 
s-au culcat, a lăsat pana sá cada pe duşumea, rostind: 

— Finist Şoimanul, dragul meu, vino la mine, alesul meu 
mult dorit! 

Şi numaidecit în faţa ei s-a ivit un voinic de o frumuseţe 
fără seamăn. În zori, voinicul s-a izbit de duşumea, preschim- 
bîndu-se în şoim. Mariuşka a deschis fereastra, iar şoimul şi-a 
luat zborul spre cerul albastru. 

Vreme de trei zile Mariuşka l-a primit pe voinic în odaia ei; 
ziua, în chip de şoim, el zbura în înaltul cerului, iar cum se 
lăsa amurgul venea la Mariuşka şi se preschimba în voinic 
falnic. 

In cea de-a patra zi, surorile cele rele au prins de veste şi 
s-au dus la tatăl lor s-o pirasca pe Mariuska. 

— Dragele mele, le-a zis batrinul, mai bine vedeti-va de 
treburile voastre! 

„Prea bine, şi-au zis ele, să vedem ce-o să fie mai departe.“ 

Apoi au închis fereastra de la odaia Mariuşkăi şi au 
intepenit-o, înfigînd în giurgiuvea cuțite ascuţite, după care 
s-au pus la pîndă. 

Afară amurgise, şi iată că şoimul cel mîndru se ivi în zbor. 

Dar, ajungînd la fereastră, n-a mai putut intra in odaia 
Mariuşkăi. S-a zbătut şi s-a tot izbit de geam, insingerindu-si 
pieptul, iar Mariuşka dormea şi n-a auzit nimic. 

Atunci şoimul a glăsuit: 

— Cine mă doreşte, acela mă va găsi! Dar nu-i va fi uşor. 
O să mă găsească doar atunci cînd va fi rupt trei perechi de 
încălțări de fier, cînd va fi tocit trei toiege de fier şi va fi 
ponosit trei chivere de fier! 

Auzind acestea, Mariuşka a sărit din pat, a privit pe 
fereastră, dar şoimul nu se mai zărea, ci numai urmele de 

„sînge rămase pe geam. Şi fata a prins a plînge amarnic, 
spalind cu lacrimile ei urmele însîngerate, si de ce plingea, se 
facea tot mai mîndră, tot mai frumoasă. 

Apoi s-a dus la tatăl ei şi i-a grăit astfel: 

— Nu mă osîndi, tătucă, ci lasă-mă să plec în lumea largă. 
De-oi avea zile, ne-om mai vedea, iar de m-oi prăpădi, 
înseamnă că aşa mi-a fost scris. 

Bătrînului i se rupea inima la gîndul că se desparte de 
copila cea mai dragă, dar în cele din urmă i-a îngăduit să 
plece. 

Îndată ce făurarii i-au meşterit cele trei perechi de încălțări 
de fier, cele trei toiege de fier şi cele trei chivere de fier, 
Mariuşka a pornit în lume, în căutarea mult doritului ei Finist 
Şoimanul. A mers ea, a mers cale lungă, prin cîmpii şi prin 
poiene, prin codri întunecoşi şi munţi înalţi. Păsările fi 

fermecau sufletul cu cintarile lor voioase, piriiagele îi răcoreau 
faţa albă, codrii adinci o primeau bucuroşi la umbra lor. Şi 
nimeni nu se atingea de Mariuşka şi nu-i pricinuia vreun rău: 
lupii cei suri, urşii, vulpile— toate lighioanele pădurii se 
stringeau blinde în jurul ei şi o însoțeau la drum. În vremea 
asta, fata rupsese o pereche de încălțări de fier, tocise un toiag 
de fier şi ponosise o chivără de fier. 

Intr-o bună zi, Mariuşka ajunse într-o poienita. Acolo zări 
o căsuţă clădită pe picioare de găină, care se invirtea 
necontenit. 

— Cásutá, căscioară! Aşază-te cu spatele la pădure şi cu 
faţa la mine! Să intru doresc, să mă odihnesc! grăi Mariuşka. 

Casuta se întoarse cu spatele la pădure şi cu faţa la 
Mariuşka. Mariuşka intră înăuntru şi ce-i văzură ochii? Baba 
Cloanta Cotoroanta şedea cu picioarele proptite în două 
colțuri de odaie, cu gura-n grindă şi nasul in tavan. 

Cînd Baba Cloanta o zări pe Mariuşka, se foi, trosnind şi 
bubuind: 

— Ptiu, ptiu, miroase a carne de om! Ce vint te-aduce pe 
meleagurle astea, fată frumoasă? 

— İl caut pe Finist Soimanul, mâtuşico. 

— Ehei, fată frumoasă, o să-l cauti mult şi bine! Şoimanul 
tău se află în împărăţia de peste nouă mări şi nouă tiri. O 
crăiasă vrăjitoare i-a dat să bea o băutură fermecată, făcîndu-l 
s-o ia de .sotie. Dar eu o sà te ajut. Uite, tine talerul ăsta de 
argint şi oul ăsta de aur. Cînd o să ajungi în împărăţia de 
peste nouă mări şi nouă ţări, să te tocmesti în slujbă la crăiasă. 
Indata ce isprăveşti cu lucrul, să iei talerul şi să aşezi pe el oul 
de aur. Oul o să înceapă să se rostogolească singur încoace 
şi-ncolo. Crăiasa o să dorească să ti le cumpere, dar nu care 
cumva să i le vinzi. Tu să stàrui să-ţi îngăduie a-l vedea pe 
Finist Şoimanul. 

Mariuşka mulţumi Babei Cloanta si porni mai departe. 
Merse ea şi merse, iar codrul se făcea tot mai negru şi mai 
întunecos. O cuprinse spaima şi nu fu în stare să mai facă nici 
un singur pas. Dar deodată, în calea ei se ivi, ca din pămînt, 
un motan. Dintr-un salt fu lîngă Mariuşka şi, torcînd blînd, îi 
grăi: 

— Nu-ţi fie teamă, Mariuşka, mergi înainte. Drumul o să-ţi 

fie şi mai înfricoşător, dar tu să mergi înainte şi să nu iei 
seama la cele din jur. 

Motanul se frecă leneş cu spinarea de o buturugă şi se făcu 
nevăzut, iar Mariuşka porni mai departe. Şi cu cît mergea, 
pădurea se făcea tot mai neagră şi mai neagră. 

Merse Mariuşka şi merse cale lungă pînă toci şi a doua 
pereche de încălțări de fier, pînă ce rupse şi al doilea toiag, 
pînă ce ponosi şi a doua chivără. Într-un tîrziu, ajunse la o 
căsuţă clădită pe picioare de găină. Era împrejmuită cu gard 
de nuiele şi în fiecare par se afla cite o teastã de om şi fiecare 
teasta lumina ca focul. 

Mariuşka se opri, glăsuind: 

— Casuta, căscioară! Aşazâ-te cu spatele la pădure si cu 
faţa la mine! Să intru doresc, să mă odihnesc! 

Căsuţa se întoarse cu spatele la pădure şi cu fata la 
Mariuşka. Mariuşka intră înăuntru şi ce-i văzură ochii? Baba 
Cloanta Cotoroanta şedea cu picioarele proptite în două 
colţuri de odaie, cu gura-n grindă şi nasu-n tavan. 

Cînd Baba Cloanta o zări pe Mariuska, se foi, trosnind şi 
bubuind: 

— Ptiu, ptiu, miroase a carne de om! Ce vint te-aduce pe 
meleagurile astea, fată frumoasă? 

— Il caut pe Finist Şoimanul, mătuşico. 

— Pe la sora mea ai trecut? 

— Am trecut, matusico. . 

— Prea bine, fata frumoasi, am sã te ajut. Uite, tine 
ghergheful ăsta de argint şi acul ăsta de aur. Acul o să coase 
singur cu fir de aur şi argint pe catifea zmeurie. De-or să vrea 
să ţi-l cumpere, să nu care cumva să-l vinzi. Tu să stărui să-l 
vezi pe Finist Şoimanul. 

Mariuşka mulţumi Babei Cloanta şi porni mai departe. 
Pădurea vuia de trosnituri şi bubuituri, şi de şuierături, iar din 
loc în loc, teste de om ardeau ca felinarele. Mariuşka nu mai 
putea de spaimă, cînd, deodată, ca din pămînt, în faţa ei 
aparu un ciine. > 

— Ham, ham! Mariuşka, surioară, nu te speria. De acum 
înainte o să fie şi mai înfricoşător, dar tu cati-ti de drumul tău 
şi nu"lua seama la cele din jur. 

Rostind acestea, cîinele se făcu nevăzut, iar Mariugka îşi 
urmă drumul. Pădurea se făcuse mai neagră ca păcura, iar 
tîrşurile i se agatau de straie, îi zgiriau miinile şi picioarele... 
Dar fata mergea fără preget şi nici nu se gîndea să se uite 
îndărăt. 

Şi a mers ea, a tot mers cale lungă, şi i s-a tocit şi al treilea 
rind de încălțări de fier, i s-au rupt şi toiagul de fier şi chivăra 
de fier. După o vreme ajunse într-o poienitã; in poienita zari 
o căsuţă clădită pe picioare de găină şi împrejmuită cu gard 
de nuiele, iar în fiecare par era înfiptă câte o teasti de cal, şi 
fiecare teasta lumina ca focul. 

Mariuşka se opri, grăind: 

— Cásutá, cascioaral Aşază-te cu spatele la pădure şi cu 
faţa spre mine! 

Casuta se întoarse cu spatele la pădure şi cu faţa spre 
Mariuşka. Mariuşka intră înăuntru şi ce-i văzură ochii? Baba 
Cloanta Cotoroanta şedea cu picioarele proptite în două 
colţuri de odaie, cu gura-n grindă şi cu nasu-n tavan. Era 
neagră ca tuciul la chip, ştirbă de-a binelea şi doar un colţ 
i-atîrna din gură. 

Cînd Baba Cloanta o zări pe Mariuşka, se foi, trosnind şi 
bubuind: : 

— Ptiu, ptiu, miroase a carne de oml Ce vint te-aduce pe 
meleagurile astea, fata frumoasa? 

— İl caut pe Finist Şoimanul, mătuşico. 

— Nu-ţi va fi uşor să-l găseşti, fetico, dar cu o să te ajut. 
Tine furca asta de argint şi ast fus de aur. De cum vei lua 
fusul în mînă, el o să înceapă să toarcă singur, şi nu fir ca 
oricare, altul, ci de aur. 

— İti mulţumesc, mătuşico. 

— Lasă ca o să-mi multumesti pe urmă. Acum ia aminte la 
cele ce-ţi spun: de-or vrea să-ţi cumpere fusul de aur, sá nu 
care cumva să-l vinzi: Tu să stărui să-l vezi pe Finist Şoimanul. 

Mariuşka mulţumi Babei Cloanta si porni mai departe. 
Pădurea începu să freamăte şi să vuiască; se iscară şuierături, 
bufnitele începură să zboare în cercuri, şoarecii şi alte jivine 
să iasă din vizuinile lor, năpustindu-se cu toate asupra 
Mariuşkăi. Atunci, ca din pămînt, lîngă ea se ivi un lup sur. 

— Nu te speria, zise el, suie-te în spatele meu şi să nu 

priveşti decît înainte! 
, Mariuşka urcă în spinarea lupului cel sur şi duşi au fost! 
Înaintea lor se aşterneau cîmpii nesfirşite, pajişti înverzite, 
meleaguri prin care curgeau rîuri de lapte şi miere, munţi cu 
virfurile pina la nori. lar ei goneau ca vintul şi ca gîndul. İn 
18 


anuta loki pe www.scribd.com 


anuta loki pe www.scribd.com | 


sfîrşit, Mariuşka zări in fata ei un palat de cleştar. Avea 
cerdacul străjuit de pilaştri maiestru daltuiti, ferestrele inflora- 
te cu desenuri meşteşugite. La una din ferestre stătea crăiasa, 


scrutînd în zare cu privirea. 


— Acum, zise lupul, dă-te jos, Mariuşka. Mergi şi te 


tocmeşte în slujbă la crăiasă. 


Mariuşka se dădu jos, îşi luă bocceluta, mulţumi lupului şi 
se îndreptă către palatul de cleştar. Cînd ajunse, făcu o 


plecăciune dinaintea crăiesei şi grăi: 


— Nu am ştiinţă care ţi-e numele şi cinul. Dar, rogu-te, nu 


ai trebuinta de o lucrătoare? 


— Demult caut o lucrătoare, dar una pricepută, să ştie a 


toarce, a ţese şi a coase, îi răspunse crăiasa. 
— Eu pot să le fac pe toate. 
— Atunci, intra şi te apucă de trtabâ! 


Şi Mariuşka începu să lucreze. Lucră toată ziua, şi îndată ce 
se lăsă înserarea, luă talerul de argint şi oul de aur, rostind: 
— Te învirte, ou de aur, te rostogoleste şi pe dragul meu 


cel drag arată-mi-l! 


Oul se învirti şi se rostogoli pe talerul de argint si 
numaidecit se arătă Finist Şoimanul. Cum îl văzu, Mariuşka 


începu a vărsa şiroaie de lacrimi: 


— Finist, Finist, şoimul meu, de ce m-ai părăsit şi m-ai 
lăsat singură şi nefericită, să pling şi să mă usuc de dorul tău? 


Auzind crăiasa aceste vorbe, grăi: 


— Mariugka, vinde-mi mie talerul de argint şi oul de aur! 
— Nu, zise Mariuşka, nu sînt de vînzare. Pot să ti le 


dăruiesc, dacă mi-i îngădui să-l văd pe Finist Şoimanul. 
Crăiasa cugetă ce cugetă, apoi zise: 


— Prea bine, facă-se voia ta! La noapte, cînd o sa 


adoarmă, o să ţi-l arăt. 


Aproape de miezul nopţii, Mariuşka intră în iatacul lui 
Finist Şoimanul. Se uită în jur şi-l zări pe dragul ei dormind 


somn greu, ca dus pe ceea lume. 


Mariuşka îl privi îndelung, şi nu se mai sătura privindu-l; îi 
sărută buzele ca mierea, îl strînse la piept, dar şoimul ei drag 


dormea tun, fără putinţă de a se trezi. 


Iată că se iviră zorile, dar Mariuşka nu izbuti să-l trezească 


pe dragul ei... 

Ziua-ntreagă, Mariuşka lucra fără preget, iar de cum se 
lăsă amurgul scoase ghergheful de argint şi acul de aur. 
Incepu să coase, murmurind: 

— Coase, acule, coase ştergar înflorat pentru Finist Şoima- 
nul, să aibă cu ce-şi şterge obrazul, dimineaţa! 

Auzind-o, crăiasa îi zise: 

— Mariuska, vinde-mi mie ghergheful de argint şi acul de 
aur! 

— Nu le vînd, rosti Mariuşka, dar ti le dăruiesc, dacă mi-i 
îngădui să-l văd pe Finist Şoimanul. 

Crăiasa cugetă ce cugetă, apoi spuse: 

— Prea bine, fie voia ta! Să vii la noapte. 

Aproape de miezul nopţii, Mariuşka intră în iatacul lui 
Finist Şoimanul, dar el dormea dus, dormea somn adînc. 

— Finist, Finist, soimul meu, scoala-te, trezeste-te! 

Dar Finist Şoimanul dormea tun. Oricât se stradui Mariu- 
şka, nu putu să-l trezească. 

Se lumină de ziuă şi Mariuşka se apucă de lucru. Cînd luă 
furca de argint şi fusul de aur, crăiasa o văzu şi începu iarăşi 
să stăruie: 

— Vinde-mi-le mie, vinde-mi-le mie! 

— De vindut nu Je vind, dar pot sa tile daruiesc, daca mi-i 
îngădui măcar vreme de un ceas să stau cu Finist Şoimanul. 

— Prea bine! se învoi crăiasa, iar în gîndul ei îşi zise: 
„Oricum, tot n-o să-l trezească“. 

Cînd se lăsă noaptea, Mariuşka intră în iatacul lui Finist 
Şoimanul, dar el dormea dus somnul lui cel greu. 

— Finist, soimul meu drag, scoală-te, trezeste-te! 

Dar Finist dormea tun, nici vorbă să se trezească. 

Oricit se cazni Mariuşka, nu fu chip să-l facă să se 
trezească, şi zorile erau aproape. 

Mariuşka începu să plingă,să se tînguie: 

— Finist, soimul meu drag, scoală-te, trezeşte-te s-o vezi pe 
Mariuşka ta şi s-o stringi la pieptul tau! 

O lacrimă de pe obrajii Mariuşkăi căzu pe umărul gol al lui 
Finist, arzîndu-l. Finist Soimanul se trezi, privi în jur şi o zari 
pe Mariuşka. O luă în braţe şi o sărută. 

— Mariuşka! Oare tu esti? Ai tocit trei rînduri de încălțări 
de fier, ai rupt trei toiege de fier şi trei chivere de fier ai 

ponosit si ai izbutit să ma găseşti? Să mergem degrabă, să 


plecăm de aici! 


Şi cum se găteau ei de plecare, crăiasa prinse de veste şi 
dădu poruncă să sune trimbitele ca sa dea de ştire tuturor 


despre necredinta soţului ei. 


S-au adunat crai şi negustori de pretutindeni şi au ţinut 


sfat cum să-l osîndească pe Finist Şoimanul. 
Atunci Finist Şoimanul a grăit: 


— Care este, după credinţa voastră, soţie adevărată: aceea 
care te iubeşte din toată inima ori aceea care te vinde şi te 


vicleneşte? 


Toți s-au invoit că soţia lui Finist Şoimanul este Mariuska. 
Şi au rămas împreună, să trăiască fericiţi pînă la adinci 


batrinete. 


Au plecat în împărăţia lor şi au chemat lumea la ospat, 
poruncind să cînte surlele şi să bubuie tunurile. A fost un 
ospăț de pomina, încît pînă şi în ziua de azi se mai vorbeşte 


de el. 

